মেলার দ্বিতীয় দিনে কয়েকটি আলোচনায় অন্যান্যের মধ্যে উপস্থিত ছিলেন বাংলাদেশ পাট গবেষণা ইনস্টিটিউটের দুই বিজ্ঞানী ড. রহিমা আখতার  ও ড. নার্গিস আক্তার। ড. নার্গিস আক্তার জানান, আমাদের দেহের ক্যালরির অর্ধেকটাই আসে ধান থেকে। জাতীয় আয়ের পাঁচ ভাগ আসে ধান থেকে। তাই স্থানীয় জাতের বীজ সংরক্ষণ করতে হবে। কিন্তু এর জন্য কৃষকদেরকে বিদেশী জাতের বীজের ওপর থেকে নির্ভরশীলতা কমিয়ে দিতে হবে। এর জন্য তাদেরকে স্থানীয় জাতের বীজের ধান চাষে আস্তে আস্তে উৎসাহী করে তুরতে হবে। এটা হতে পারে এভাবে যেমন: প্রত্যেক কৃষক উফশী ধান চাষ করবে, কিন্তু পুরা চাষের জমির দশভাগ স্থানীয় জাতের ধান চাষ করবে। এবং এটা ক্রমান্বয়ে বাড়াবে। এভাবে স্থানীয় জাতের ধান চাষের প্রতি কৃষকদের  উৎসাহিত করা যেতে পারে। তিনি থাইল্যান্ডের উদাহরণ দিয়ে বলেন, ধান উৎপাদন করেই থাইল্যান্ডের কৃষকরা অর্থনৈতিকভাবে এখন স্বয়ংসম্পূর্ণ।